China speră ca Trump să suspende testele nucleare: "SUA trebuie să abandoneze planul".
Administraţia Chinei îndeamnă Statele Unite să nu reia testele nucleare. MAE chinez: "Insistăm ca SUA să respecte strict obligaţiile privind suspendarea testelor nucleare.". Oficiali din cadrul Administraţiei SUA au discutat la sfârşitul lunii mai despre posibilitatea reluării testelor atomice după 28 de ani, pentru a exercita presiuni asupra Rusiei şi Chinei.
Administraţia Chinei îndeamnă Statele Unite să renunţe la planul privind reluarea testelor atomice, în contextul în care Washingtonul a evocat această posibilitate pentru a exercita presiuni asupra Beijingului şi Moscovei în negocierile privind controlul armamentului."Insistăm ca Statele Unite să respecte strict obligaţiile privind suspendarea testelor nucleare şi sperăm că vor asculta de comunitatea internaţională. Statele Unite trebuie să abandoneze un plan care ar submina stabilitatea globală şi ordinea strategică", afirmă Hua Chunying, purtătorul de cuvânt al Ministerului de Externe de la Beijing, conform agenţiei de presă Tass."Statele Unite trebuie să contribuie la cooperarea internaţională prin asigurarea dezarmării şi neproliferării armelor de distrugere în masă", a subliniat oficialul chinez.Oficiali din cadrul Administraţiei de la Casa Albă au discutat la sfârşitul lunii mai despre posibilitatea reluării testelor atomice după 28 de ani, pentru a exercita presiuni asupra Rusiei şi Chinei să accepte un nou acord internaţional privind controlul armamentului. Ideea reluării testelor atomice a fost respinsă deocamdată, conform unor surse citate de cotidianul The Washington Post.Noul Tratat pentru Reducerea Armamentului Strategic (START), semnat de SUA şi Rusia, ar urma să expire în februraie 2021, iar preşedintele Donald Trump ar vrea prelungirea acordului prin implicarea Chinei.